**Informačná povinnosť prevádzkovateľa**

adresovaná dotknutej osobe v súlade s čl. 13 nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „**Nariadenie**“)

S cieľom naplnenia zásady transparentného a spravodlivého spracúvania osobných údajov dotknutých osôb – klientov online služby zameranej na jednoduché a efektívne vymáhanie pohľadávok (ďalej len „**Služba**“) prevádzkovanej na webovej stránke prevádzkovateľa [www.vymozete.sk](http://www.vymozete.sk) týmto prevádzkovateľ predkladá dotknutým osobám nasledujúce informácie:

* **Identifikačné údaje a kontaktné údaje prevádzkovateľa:**

Prevádzkovateľom pri spracúvaní osobných údajov dotknutých osôb je spoločnosť iVymáhanie s. r. o., so sídlom: Zámocká 30, 811 01 Bratislava – mestská časť Staré Mesto, IČO: 51 025 876, zapísaná v Obchodnom registri Okresného súdu Bratislava I, oddiel: Sro, vložka č. 123274/B, telefonický kontakt: +421 915 721 100, email: info@vymozete.sk (ďalej len „**Prevádzkovateľ**“).

* **Identifikačné údaje a kontaktné údaje zodpovednej osoby Prevádzkovateľa:**

Prevádzkovateľ ustanovil zodpovednú osobu na účely ochrany osobných údajov, ktorou je: JUDr. Kristína Tomečková, so sídlom: Belopotockého 3, 811 05 Bratislava, telefonický kontakt: +421 905 861 835, email: info@vymozete.sk (ďalej len „**Zodpovedná osoba**“).

* **Účely a právne základy spracúvania osobných údajov:**

Prevádzkovateľ spracúva osobné údaje dotknutých osôb na nasledujúce účely a na nasledujúcich právnych základoch:

* na účel zabezpečenia a obstarania mimosúdneho aj súdneho vymáhania pohľadávky klienta vrátane prípadného exekučného konania a úvodného (t.j. ešte pred samotným uzavretím príkaznej zmluvy) posúdenia charakteru pohľadávky klienta a predbežného posúdenia bonity klientovho dlžníka – právny základ čl. 6 ods. 1 písm. b) Nariadenia (spracúvanie je nevyhnutné na plnenie zmluvy, ktorej zmluvnou stranou je dotknutá osoba a vykonanie opatrení pred uzatvorením zmluvy na základe žiadosti dotknutej osoby). V prípade, ak sa pohľadávka týka nárokov z poistného udalosti, ktorou je choroba, úraz, poškodenie zdravia, prípadne smrť, alebo nároku na zaplatenie nemajetkovej ujmy, bolestného, náhrady za sťaženie spoločenského uplatnenia alebo pracovného úrazu Prevádzkovateľ spracúva údaje o zdraví dotknutej osoby - právny základ čl. 9 ods. 2 písm. f) Nariadenia, keďže spracúvanie je nevyhnutné na uplatňovanie, preukazovanie a obhajovanie právnych nárokov dotknutej osoby,
* na účely vedenia účtovníctva Prevádzkovateľom a plnenie zákonných daňových povinností Prevádzkovateľa – právny základ čl. 6 ods. 1 písm. c) Nariadenia, t.j. spracúvanie osobných údajov je nevyhnutné na splnenie zákonných povinností Prevádzkovateľa vyplývajúcich najmä, ale nie výlučne, zo zákona č. 431/2002 Z. z. o účtovníctve v znení neskorších predpisov, zákona č. 595/2003 Z. z. o dani z príjmov v znení neskorších predpisov, zákona č. 222/2004 Z. z. o dani z pridanej hodnoty v znení neskorších predpisov,
* na účely systematického monitorovania vnútorných priestorov Prevádzkovateľa kamerovým systémom s cieľom zaistenia ochrany majetku Prevádzkovateľa a iných osôb a bezpečnosti osôb nachádzajúcich sa vo vnútorných priestoroch Prevádzkovateľa (platí len v prípade osobnej návštevy priestorom sídla Prevádzkovateľa) – právny základ čl. 6 ods. 1 písm. f) Nariadenia (spracúvanie osobných údajov je nevyhnutné na ochranu oprávnených záujmov sledovaných Prevádzkovateľom zameraných na ochranu majetku a bezpečnosť osôb vo vnútorných priestoroch Prevádzkovateľa, nakoľko sa v nich s ohľadom na hlavnú činnosť Prevádzkovateľa a zdieľanie priestorov s dražobnou spoločnosťou pohybujú tretie osoby často s väčšou peňažnou hotovosťou, Prevádzkovateľ preberá a bezpečne dočasne deponuje peňažnú hotovosť, preto má eminentný záujem na prijatí všetkých opatrení s cieľom ochrany majetku Prevádzkovateľa a tretích osôb, predchádzania protiprávnej činnosti a spôsobeniu škôd a v tejto súvislosti aj uľahčení odhaľovania páchateľov prípadnej protiprávnej činnosti,
* na účely zabezpečenia riadneho a užívateľsky prijateľného fungovania webovej stránky Prevádzkovateľa prostredníctvom súborov cookies (s výnimkou marketingových cookies) – právny základ čl. 6 ods. 1 písm. f) Nariadenia (spracúvanie osobných údajov je nevyhnutné na ochranu oprávnených záujmov sledovaných Prevádzkovateľom zameraných na zabezpečenie riadneho technického fungovania a čo najlepšieho prispôsobenia webovej stránky Prevádzkovateľa ([www.vymozete.sk](http://www.vymozete.sk)) požiadavkám dotknutých osôb, a to vďaka sledovaniu návštevnosti, pohybu po webovej stránke a funkcií, ktoré využívajú dotknuté osoby.

Poskytnutie osobných údajov dotknutou osobou na účely uzavretia príkaznej zmluvy je zákonnou požiadavkou a predpokladom platného uzavretia príkaznej zmluvy podľa § 724 a nasl. zákona č. 40/1964 Zb. Občianskeho zákonníka na účely zabezpečenia a obstarania vymoženia pohľadávky, ergo dotknutá osoba je ich povinná poskytnúť, v opačnom prípade s ňou nebude možné riadne a platne uzavrieť príkaznú zmluvu v súlade s ustanoveniami Občianskeho zákonníka. Poskytnutie osobných údajov dotknutou osobou je nevyhnutné aj na plnenie samotnej príkaznej zmluvy Prevádzkovateľom, ako aj na plnenie na  to nadväzujúcich zákonných povinností vedenia účtovníctva a plnenia daňových povinností Prevádzkovateľa. Poskytnutie osobných údajov na účely systematického monitorovania vnútorných priestorov Prevádzkovateľa nie je zákonnou ani zmluvnou požiadavkou, ani požiadavkou nevyhnutnou na plnenie zmluvy, avšak ak nedôjde k ich poskytnutiu dotknutou osobou, nebude sa môcť zdržiavať vo vnútorných priestoroch sídla Prevádzkovateľa a tým osobne vybaviť ňou zamýšľané záležitosti s Prevádzkovateľom.

* **Identifikácia príjemcu osobných údajov, resp. kategórie príjemcov:**

Osobné údaje dotknutých osôb sú Prevádzkovateľom poskytované nasledujúcim príjemcom, resp. kategóriám príjemcov:

* s Prevádzkovateľom spolupracujúci poskytovateľ služby na lustráciu a overenie bonity dlžníka z verejne dostupných zdrojov a sprostredkovateľ zabezpečujúci webhosting webovej stránky Prevádzkovateľa www.vymozete.sk;
* Advokát, všeobecné súdy SR, exekútor, notár;
* Orgány činné v trestnom konaní, resp. orgány prejednávajúce priestupky, znalci, poisťovne (platí pre kamerový záznam zachytávajúci protiprávnu činnosť, spôsobenie škody),
* Účtovník Prevádzkovateľa.
* **Tretie krajiny alebo medzinárodná organizácia, do ktorých Prevádzkovateľ zamýšľa preniesť osobné údaje:**

Prevádzkovateľ nezamýšľa preniesť osobné údaje do tretej krajiny alebo medzinárodnej organizácie.

* **Doba uchovávania osobných údajov:**
* osobné údaje poskytnuté na účely uzavretia a plnenia príkaznej zmluvy Prevádzkovateľ uchováva po dobu trvania zmluvného vzťahu s dotknutou osobou, resp. do doby úplného uspokojenia všetkých pohľadávok Prevádzkovateľa vyplývajúcich zo zmluvného vzťahu s dotknutou osobou – klientom.
* Osobné údaje spracúvané na účel plnenia zákonných povinností týkajúcich sa vedenia účtovníctva a plnenia daňových povinností uchováva Prevádzkovateľ po dobu vyplývajúcu z právnych predpisov o archívoch a registratúrach maximálne však 10 rokov.
* osobné údaje spracúvané na účely systematického monitorovania vnútorných priestorov Prevádzkovateľa kamerovým systémom uchováva Prevádzkovateľ 7 dní, ak nedošlo k zachyteniu protiprávneho úkonu príslušným kamerovým záznamom. V opačnom prípade Prevádzkovateľ zlikviduje kamerový záznam bezodkladne po jeho použití na účely preukazovania a uplatňovania práv Prevádzkovateľa alebo inej osoby vyplývajúcich zo zachytenej protiprávnej činnosti voči orgánom činným v trestnom konaní, orgánom prejednávajúcim priestupky, znalcom, poisťovniam.
* **Kategórie Prevádzkovateľom spracúvaných osobných údajov:**

Prevádzkovateľ spracúva bežné osobné údaje v rozsahu

* meno a priezvisko, resp. názov-obchodné meno v prípade fyzickej osoby podnikateľa,
* bydlisko (v rozsahu ulica a číslo, PSČ, mesto/obec, štát),
* miesto podnikania (v rozsahu ulica, číslo, PSČ, obec/mesto, štát),
* dátum narodenia,
* rodné číslo,
* štátna príslušnosť,
* IČO,
* IČ DPH,
* IBAN,
* mobilný telefonický kontakt,
* email,
* IP adresa,
* druh, výška, splatnosť pohľadávky dotknutej osoby a druh úrokov z omeškania,
* identifikačné údaje dlžníka dotknutej osoby,
* informácie vyplývajúce z právneho titulu vzniku pohľadávky, t.j. napríklad z faktúry za tovar/služby/práce, zo zmluvy o pôžičke, pracovnej zmluvy, poistnej zmluvy, nájomnej zmluvy, zmenky, okolností vzniku škody,
* kamerový záznam postavy, pohybu a podobizne dotknutej osoby.

Prevádzkovateľ v určitých prípadoch spracúva aj osobné údaje osobitnej kategórie podľa čl. 9 ods. 1 Nariadenia, konkrétne údaje o zdraví, prípadne o členstve v odborových organizáciách v rozsahu:

* údaje o zdraví alebo chorobe tvoriace základ/dôvod pre vyplatenie poistného plnenia podľa poistnej zmluvy, údaje o zdraví tvoriace základ pre nárok na náhradu nemajetkovej ujmy alebo bolestného, či náhrady za sťaženie spoločenského uplatnenia ako súčastí spôsobenej škody na zdraví (diagnóza, zdravotné posudky, lekárske správy a pod.),
* údaje o členstve v odborovej organizácii pri uplatňovaní nároku na zaplatenie mzdy či iného nároku z pracovnej, resp. kolektívnej zmluvy.
* **Práva dotknutej osoby:**

Ako dotknutá osoba máte

* právo požadovať od Prevádzkovateľa prístup k osobným údajom, ktoré sa Vás týkajú (čl. 15 Nariadenia),
* právo na opravu svojich osobných údajov (čl. 16 Nariadenia),
* právo na vymazanie osobných údajov – tzv. právo na „zabudnutie“ (čl. 17 Nariadenia),
* právo na obmedzenie spracúvania osobných údajov (čl. 18 Nariadenia),
* právo na prenosnosť osobných údajov spracúvaných na základe súhlasu alebo na účely plnenia zmluvy (čl. 20 Nariadenia).

Ako dotknutá osoba máte **právo kedykoľvek namietať** z dôvodov týkajúcich sa Vašej konkrétnej situácie proti spracúvaniu Vašich osobných údajov na právnom základe, ktorým je oprávnený záujem podľa čl. 6 ods. 1 písm. f) Nariadenia alebo proti spracúvaniu Vašich osobných údajov Prevádzkovateľom na účely priameho marketingu.

Ako dotknutá osoba máte taktiež právo kedykoľvek odvolať svoj súhlas so spracúvaním Vašich osobných údajov (ak sú tieto spracúvané na právnom základe, ktorým je Váš súhlas) listinne zaslaním žiadosti na adresu sídla Prevádzkovateľa alebo elektronicky zaslaním emailovej správy na emailovú adresu: info@vymozete.sk. Odvolanie súhlasu nemá vplyv na zákonnosť spracúvania Vašich osobných údajov Prevádzkovateľom založenom na súhlase udelenom pred jeho odvolaním.

Svoje práva dotknutej osoby si môžete uplatniť u Prevádzkovateľa listinne zaslaním žiadosti na adresu sídla Prevádzkovateľa alebo elektronicky prostredníctvom formulára zaslaním na emailovú adresu: info@vymozete.sk.

## Prevádzkovateľ je povinný poskytnúť dotknutej osobe informácie o opatreniach, ktoré sa prijali na základe jeho žiadosti pri uplatňovaní svojich práv, bez zbytočného odkladu, najneskôr do jedného mesiaca od doručenia žiadosti. Uvedenú lehotu môže Prevádzkovateľ v odôvodnených prípadoch predĺžiť o ďalšie dva mesiace. Prevádzkovateľ je povinný informovať o každom takom predĺžení dotknutú osobu do jedného mesiaca od doručenia žiadosti spolu s dôvodmi predĺženia lehoty. Ak dotknutá osoba podala žiadosť v elektronickej podobe, Prevádzkovateľ poskytne informácie v elektronickej podobe, ak dotknutá osoba nepožiadala o poskytnutie informácie iným spôsobom.

## Ak Prevádzkovateľ neprijme opatrenia na základe žiadosti dotknutej osoby, bezodkladne najneskôr do jedného mesiaca od doručenia jej žiadosti, je povinný ju informovať o dôvodoch nekonania a o možnosti podať sťažnosť na Úrade na ochranu osobných údajov Slovenskej republiky.

## Oznámenia a opatrenia prijaté v súvislosti s právami dotknutej osoby a oznámenia porušenia ochrany osobných údajov, sa poskytujú bezodplatne. Ak je žiadosť dotknutej osoby zjavne neopodstatnená alebo neprimeraná, najmä pre jej opakujúcu sa povahu, Prevádzkovateľ môže

## požadovať primeraný poplatok zohľadňujúci administratívne náklady na poskytnutie informácií alebo primeraný poplatok zohľadňujúci administratívne náklady na oznámenie alebo primeraný poplatok zohľadňujúci administratívne náklady na uskutočnenie požadovaného opatrenia, alebo

## odmietnuť konať na základe žiadosti.

## Zjavnú neopodstatnenosť žiadosti alebo neprimeranosť žiadosti preukazuje Prevádzkovateľ.

## Prevádzkovateľ môže požiadať o poskytnutie dodatočných informácií potrebných na potvrdenie totožnosti dotknutej osoby, ak má oprávnené pochybnosti o jeho totožnosti.

* **Právo podať sťažnosť:**

V prípade nadobudnutia podozrenia z neoprávneného spracúvania Vašich osobných údajov máte ako dotknutá osoba právo podať sťažnosť dozornému orgánu, najmä v členskom štáte svojho obvyklého pobytu, mieste výkonu práce alebo v mieste údajného porušenia. Dozorným orgánom v SR je Úrad na ochranu osobných údajov, sídlo: Hraničná 12, 820 07 Bratislava, email: statny.dozor@pdp.dov.sk.

* **Automatizované rozhodovanie a profilovanie:**

Prevádzkovateľ nevykonáva spracúvanie osobných údajov dotknutých osôb automatizovaným rozhodovaním, ani profilovaním.

* **Doplňujúce informácie pre dotknutú osobu:**

Dotknutá osoba, ktorá sa zaregistrovala na webovej stránke Prevádzkovateľa, si môže kedykoľvek skontrolovať, upraviť a zmeniť poskytnuté osobné údaje, ako aj zrušiť svoju registráciu po prihlásení sa na webovej stránke Prevádzkovateľa [www.vymozete.sk](http://www.vymozete.sk) v sekcii „*Moje konto*“ v časti „*Upraviť moje údaje*“.

## Prevádzkovateľ poskytne informácie podľa tohto poučenia elektronicky alebo v súlade s Nariadením inými prostriedkami, na ktorých sa s dotknutou osobou dohodne. Ak o to požiada dotknutá osoba, informácie môže Prevádzkovateľ poskytnúť aj ústne, ak dotknutá osoba preukáže svoju totožnosť iným spôsobom.

##

V Bratislave dňa \_\_\_\_\_\_\_